**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO**

**„DĖL KLAIPĖDOS MIESTO SAVIVALDYBĖS TARYBOS 2011 M. GRUODŽIO 22 D. SPRENDIMO NR. T2-403 „DĖL KLAIPĖDOS MIESTO EISMO REGULIAVIMO PRIEMONIŲ EKSPLOATACIJOS BEI ĮRENGIMO IR KLAIPĖDOS MIESTO GATVIŲ APŠVIETIMO ELEKTROS TINKLŲ EINAMOJO REMONTO IR PRIEŽIŪROS PASLAUGŲ ĮKAINIŲ PATVIRTINIMO“ PAKEITIMO“**

**1. Sprendimo projekto esmė, tikslai ir uždaviniai.**

Pakoregavus LR viešųjų pirkimų įstatymą ( 1996 m. rugpjūčio mėn. 13 d. Nr. I-1491, Žin., 1996, Nr. 84-2000) ir atsiradus galimybei sudaryti su Savivaldybei priklausančia bendrove „Gatvių apšvietimas“ Klaipėdos miesto eismo reguliavimo priemonių eksploatacijos bei Klaipėdos miesto gatvių apšvietimo elektros tinklų einamojo remonto ir priežiūros darbų dvišales sutartis, Klaipėdos miesto savivaldybės tarybos 2011 m. gruodžio 22 d. sprendimu Nr. T2-403 Klaipėdos miesto savivaldybės administracija su UAB „Gatvių apšvietimas“ 2013 m. gruodžio 23 d. pasirašė „Klaipėdos miesto gatvių apšvietimo tinklų eksploatacijos ir avarinių gedimo darbų“ sutartį Nr. J9-1478. 2014 m. gegužės 16 d. buvo pasirašytas papildomas susitarimas Nr. J9-650 Klaipėdos miesto pėsčiųjų perėjų kryptinio apšvietimo įrengimo darbų įkainiams. Šiems darbams apmokėti iš Kelių plėtros ir priežiūros programos lėšų būtinas Tarybos sprendimas įkainiams patvirtinti. Vadovaujantis patvirtintomis Lietuvos automobilių kelių direkcijos prie Susisiekimo ministerijos direktoriaus 2012 m. rugpjūčio 24d. įsakymu Nr. V-239 Pėsčiųjų perėjų įrengimo taisyklių VII skirsnio reikalavimais pėsčiųjų perėjų apšvietimui turi būti skiriamas ypatingas dėmesys. Įrengus tinkamą pėsčiųjų perėjų apšvietimą būtų padidintas pėsčiųjų saugumas.

1. **Projekto rengimo priežastys ir kuo remiantis parengtas sprendimo projektas.**

Klaipėdos mieste yra daug nepakankamai apšviestų perėjų. Šviestuvai yra per toli arba per silpni. Dėl to pėstiesiems yra nesaugu. Vairuotojai blogai mato žmones, einančius pėsčiųjų perėjomis, ar besirengiančius jas kirsti. Blogas apšvietimas neužtikrina pėsčiųjų perėjų kelio ženklų, vertikaliojo ir horizontaliojo ženklinimo pastebimumo.

. Klaipėdos miesto pėsčiųjų perėjų kryptinio apšvietimo įrengimo darbų įkainiams 2014 m. gegužės 16 d. buvo pasirašytas papildomas susitarimas Nr. J9-650 prie 2013 m. gruodžio 23 d. pavedimo sutarties Nr. J9-1478 su UAB „Gatvių apšvietimas“. Norint apmokėti už darbus pagal šį papildomą susitarimą iš Kelių plėtros ir priežiūros programos lėšų reikalingas Tarybos pritarimas.

UAB „Gatvių apšvietimas“ atliko apklausą šviestuvų su lempomis pirkimui. Buvo gauti trys pasiūlymai iš UAB „Gaudrė“, UAB ”Šviesos technologijos“, UAB „Elgiamos šviesa“. Pigiausią pasiūlymą pateikė UAB „Elgiamos šviesa“ 1281,39 Lt su PVM už vieną vienetą. Tuo remiantis atramos su asimetrine šviestuvo optika įrengimas, įskaitant galinių movų įrengimą, pamatų montavimą, matavimo darbus ir panašius darbus smulkiau išdėstytus sąmatose, kainuotų 4698,94 LT su PVM.

UAB „Gatvių apšvietimas“ atliktoje archeologinių žvalgymų darbų apklausoje buvo pateiktas tik vienas Mažosios Lietuvos istorijos muziejaus pasiūlymas kurio bendra suma 249,43 Lt.

UAB „Gatvių apšvietimas“ atliktoje apklausoje dėl topografinės nuotraukos buvo gauti trys pasiūlymai iš UAB “Inžineriniai tyrinėjimai“, UAB „Geoplanai“ ir UAB“Georamas“. Pigiausius pasiūlymus pateikė UAB “Georamas“ ir UAB „Geoplanai“ – 484Lt su PVM už vieną nuotrauką.

Visi įkainiai nustatyti mažesni 8-10 proc. nei UAB Sistelos kompiuterinės programos įkainiai.

**3. Kokių rezultatų laukiama.**

Pėsčiųjų perėjos taps saugesnės, labiau pastebimos, atitinkančios Pėsčiųjų perėjų įrengimo taisyklių reikalavimus.

**4. Sprendimo projekto rengimo metu gauti specialistų vertinimai.**

Sprendimo projektas savivaldybės administracijos atsakingų specialistų įvertintas teigiamai.

**5. Išlaidų sąmatos, skaičiavimai, reikalingi pagrindimai ir paaiškinimai.**

Eismo reguliavimo priemonių eksploatacijos įkainių skaičiavimus atliko UAB „Gatvių apšvietimas“, remiantis sąmatiniais apskaičiavimais ir apklausomis. Įkainiai pateikti 1 priede.

**6. Lėšų poreikis šio sprendimo įgyvendinimui.**

Apšviesti pėsčiųjų perėjas, pagal Pėsčiųjų perėjų įrengimo taisykles patvirtintas Lietuvos Susisiekimo ministerijos, kainuos nuo 12.782,41 Lt iki 30.392,66 Lt. Kaina priklauso nuo perėjos dydžio, eismo juostų skaičiaus, archeologinių tyrimų reikalingumo, ar perėjos viduryje yra žalioji juosta, saugumo salelė ar panašiai. Perėjose bus įrengtas atitinkamas šviestuvų kiekis, kurių šviesa bus nukreipiama tiesiai į pėstyjį.

Esant tokiam apšvietimui vairuotojams bus lengviau pastebėti pėsčiuosius iš tolo ir bus laiku pasiruošę mažinti greitį. Kas met planuojama įrengti kryptinį apšvietimą 3-5 perėjose. Tam reikės iki 100 tūkst. Lt per metus. Šiems darbams bus panaudotos Kelių plėtros ir priežiūros programos lėšos.

Miesto tvarkymo skyriaus vedėja Irena Šakalienė

1 priedas

**KLAIPĖDOS MIESTO GATVIŲ APŠVIETIMO ELEKRTOS TINKLŲ EINAMOJO REMONTO IR PRIEŽIŪROS PASLAUGŲ ĮKAINIAI**

**I. Pėsčiųjų perėjų kryptinio apšvietimo įrengimo įkainiai**

|  |  |  |  |
| --- | --- | --- | --- |
| **Eil. Nr.** | **Darbų pavadinimas** | **Mato**  **vnt.** | **Mato vieneto įkainis su 21 % PVM, Lt** |
| 1. | **Atramos su asimetrine šviestuvo optika įrengimas:** | | |
| 1.1. | be archeologinių žvalgymo darbų | vnt. | 5644,42 |
| 1.2. | su archeologiniais žvalgymo darbais | vnt. | 5875,53 |
| 2. | **Kabelio klojimas, kai kabelis iki 4x50 mm2:** |  |  |
| 2.1. | su archeologiniais žvalgymo darbais | m | 78,93 |
| 3. | **Elektros kabelio klojimas prakalant, neardant važiuojamosios dalies dangų** |  |  |
| 3.1. | be archeologinių žvalgymo darbų | m | 179,15 |
| 3.2. | su archeologiniais žvalgymo darbais | m | 197,47 |